Qui és Pilar Viñas i Torres?
Pilar Viñas i Torres (Barcelona, 22 de maig de 1948), artísticament coneguda com a Jacinta, és una cantant catalana.
Les editorials d'aquell temps ajudaven els cantants i els hi passaven el repertori de franc i a més a més es podia aprendre les cançons a la mateixa editorial amb el pianista de la casa. Així Jacinta va treballar amb dos grans pianistes catalans del moment: Alfred Domènech a Ediciones Armónico de Julio Guiu Clarà i el mestre Lleó Borrell a l'editorial Canciones del Mundo d'August Algueró. Jacinta va fer una prova amb Antoni Ros Marbà per a entrar a la discogràfica Edigsa i la van contractar, va cantar cançons traduïdes i fetes expressament per a ella per Lleó Borrell, Josep Maria Andreu, Jaume Picas, Isidre Sola, Antoni Ros Marbà. Però a finals dels anys 60 Edigsa es va abocar amb els cantautors i va deixar de banda les versions d'èxits i la música ballable.
L'any 1968 s'acaba la vida artística de Jacinta a la cançó catalana que no vol dir que deixi la música ni tan sols de cantar. Es casa i té dos fills i l'any 1978 torna a treballar com a cantant, enregistra publicitat per a ràdio i televisió, a principis dels anys 80 s'integra a l'orquestra de Jordi Doncos i estrena la Sala Imperator de Barcelona. De l'any 1984 fins a 1990 fa de vocalista a l'orquestra titular de la sala Bolero de Barcelona que dirigeix el seu marit Josep Franch. L'any 1998 comença a donar classes de cant, feina que ja no deixa. L'any 2003 la família de Jacinta se'n va a viure a Madrid, on continua donant classes de cant sobretot per a musicals. Té un fill clarinetista i la seva filla Ana Fernández Torres és una pianista de clàssic important que ha tocat amb l'Orquesta Nacional de España.
Viccionari
Una cantant catalana.